**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 28**

На 12.09.2021 г. се проведе заседание на Общинската избирателна комисия при следния

**Дневен ред:**

1. Разглеждане на получено писмо от ЦИК с изх. № МИ-15-253/ 03.09.2021 г. относно преписка от Главна дирекция "Национална полиция" и предприемане на действия
2. Разни

**Присъстваха:** София Иванова-Кирилова, Нели Събева, Любомира Калчева, Пека Кръстева, Ивалина Фотева, Венета Иванова, Цветина Стойнова, Нели Петрова, Златан Павлов, Ванина Иванова

**Отсъстваха:** Елена Лукова-Питекова

Председател: София Иванова-Кирилова: В залата присъстват 10 членове на Общинската избирателна комисия. Налице е необходимият кворум. Откривам заседанието на комисията на 12.09.2021 г.

Моля, нека да гласуваме така предложения дневен ред. Гласували 10 членове на ОИК: „ЗА“ (София Иванова-Кирилова, Нели Събева, Любомира Калчева, Пека Кръстева, Ивалина Фотева, Венета Иванова, Цветина Стойнова, Нели Петрова, Златан Павлов, Ванина Иванова).

„ПРОТИВ” – няма

Председател: София Иванова-Кирилова: Колеги, по т. 1 от дневния ред следва да разгледаме и да предпиемем действия във връзка с получено писмо от ЦИК с изх. № МИ-15-253/ 03.09.2021 г. относно преписка от Главна дирекция "Национална полиция". Нека да ви запозная със случая. Считам, че с получаването на писмо от ЦИК с изх. № МИ-15-253/ 03.09.2021 г. относно преписка на Главна дирекция „Национална полиция” следва да се стартира процедура по предсрочно прекратяване на пълномощията на кмета на община Челопеч по реда на чл. 42, ал. 4 от Закона за местното самоуправление и местната администрация (ЗМСМА) за установяване на факти и обстоятелства нарушаване на забраната на чл. 41, ал. 1 от ЗМСМА представляващо основание за предстрочно прекратяване на пълномощията на кмета на общината стобразно чл. 42, ал. 1, т. 9 от ЗМСМА – за извършване на търговска дейност и участие в управлението на търговски дружества. За да може да се извърши законосъобразна проверка и да се проведе закосъобразно производство по чл. 42, ал. 4 от ЗМСМА следва да се съобрази разпоредбата на чл. 42, ал. 2 от ЗМСМА, където императивно е установено изискването, че нарушението на чл. 41, ал. 1 от ЗМСМА трябва да бъде установено със съответните документи, издадени от компетентен орган. Приложената към писмото от ЦИК с изх. № МИ-15-253/ 03.09.2021 г. относно преписка от Главна дирекция „Национална полиция” справка от правно-информационната система на „Сиела” и копие от протокол от заседанието на СД „Бивар” АД не са документи, издадени от компетентен орган. Съгласно чл. 3, ал. 1 и ал. 2 от Закона за търговския регистър и регистъра на юридическите лица с нестопанска цел търговския регистър и регистъра на юридическите лица с нестопанска цел се водят от Агенцията по вписванията към министъра на правосъдието, като търговския регистър и регистъра на юридическите лица с нестопанска цел се съхраняват от Агенцията по вписванията по начин, който гарантира сигурността на съдържащата се в него информация. В тази връзка документите, които биха надлежно установили нарушение на забраната по чл. 41, ал. 1 от ЗМСМА, следва да бъдат получени от компетентния орган в лицето на Агенция по вписвания.

С оглед на гореизложенето предлагам да бъдат изисквани съответните документи по партидата на „Бивар” АД, ЕИК 106006356, както следва:

1. Удостоверение за актуално състояние на „Бивар” АД, ЕИК 106006356
2. Заверен препис от всички приложени документи по заявление за обявяване на покана за провеждане на общо събрание на „Бивар” АД, ЕИК 106006356 на 10.09.2021 г. и алтернативна дата 24.09.2021 г., свикано с решение на Съвета на директорите отразено в Протокол от 29.07.2021 г.

Предлагам за определим член на ОИК – Челопеч, който да входира исканията на ОИК и да получава документи, адресирани до ОИК. Предлагам тази отговорност да поеме председателя – София Иванова.

Предлагам оригинал на този протокол и на нашето решение да бъдат изпратени до ЦИК за сведение. До ЦИК документите да бъдат изпратени и от официалната поща на ОИК – Челопеч.

Предлагам до Агенцията по вписванията (Търговски регистър и регистър на юридическите лица) на бъдат изпратени оригинал на протокола, на решението и копие на входящите документи от ЦИК.

Колеги, ако нямате въпроси, моля нека да гласуваме така направеното предложение по т. 1 от дневния ред.

Гласували 10 членове на ОИК: „ЗА“ (София Иванова-Кирилова, Нели Събева, Любомира Калчева, Пека Кръстева, Ивалина Фотева, Венета Иванова, Цветина Стойнова, Нели Петрова, Златан Павлов, Ванина Иванова).

По т. 2 от дневния ред – няма направени предложения и изказвания

ПРЕДСЕДАТЕЛ: п………………….

/София Иванова-Кирилова/

СЕКРЕТАР: п………………………...

/Нели Събева/

Дата и час: 12.09.2021 г., 16.30 часа